
ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

PRIMAR

                                                       Nr._______ din________2026
 REFERAT DE APROBARE
la proiectul de hotărăre privind aprobarea Regulamentului de organizare și funcționare al Bibliotecii Municipale ,,George Bodea” Câmpulung Moldovenesc  
           Biblioteca Municipală ,,George Bodea” Câmpulung Moldovenesc este o instituţie publică de cultură de interes municipal, cu personalitate juridică, aflată în subordinea Consiliului Local al municipiului Câmpulung Moldovenesc, finanțată din bugetul local al municipiului Câmpulung Moldovenesc și din venituri proprii.    
           În data de 27 noiembrie 2025 a fost aprobat Regulamentul de Organizare și funcționare al Bibliotecii Municipale ,,George Bodea” Câmpulung Moldovenesc, prin Hotărârea Consiliului Local nr.147/27.112026.

           Prin Adresa nr. 594/10.11.2026, înregistrată cu nr. 38831/10.11.2026, managerul bibliotecii - doamna Bogoș Nicoleta-Petronela solicită aprobarea Regulamentului de Organizare și funcționare al bibliotecii, motivat de necesitatea actualizării acestuia datorită următoarelor modificări:

1. Redenumirea Anexei la Regulamentul de Organizare și funcționare a Bibliotecii Municipale ,,George Bodea” Câmpulung Moldovenesc - Utilizarea serviciilor oferite de Biblioteca Municipală ,,George Bodea” Câmpulung Moldovenesc, în Anexa nr. 1;
2. Adăugarea unei noi anexe, respectiv Anexa nr. 2 la Regulamentul de Organizare și funcționare a Bibliotecii Municipale ,,George Bodea” Câmpulung Moldovenesc care cuprinde  -  Organizarea și desfășurarea evenimentelor cu public.
           Aceste modificări sunt impuse de necesitatea stabilirii unui cadru legal pentru organizarea, găzduirea și desfășurarea evenimentelor culturale, educative și științifice cu public (lansări și prezentări de carte, conferințe, dezbateri, simpozioane, expoziții, proiecții de film, spectacole și concerte de cameră) în spațiile  Bibliotecii Municipale ,,George Bodea” Câmpulung Moldovenesc.
           Potrivit art.129 alin. (2) lit.a) și lit. d) și alin. (3) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Primarul propune spre aprobare Consiliului Local, în condițiile legii, înființarea și organizarea instituțiilor publice de interes local.  
           În conformitate cu art. 2 alin. (2) din Legea bibliotecilor nr. 334/2002, republicată, cu modificările și completările ulterioare, bibliotecile de drept public se înfiinţează şi se organizează în subordinea autorităţilor administraţiei publice centrale sau locale, a altor autorităţi ori instituţii publice şi funcţionează potrivit regulamentelor proprii aprobate de aceste autorităţi sau instituţii.
           Menționăm că Regulamentul de organizare și funcționare al Bibliotecii Municipale ,,George Bodea” Câmpulung Moldovenesc a fost întocmit în conformitate cu prevederile Ordinului ministrului culturii nr.2069/1998 pentru aprobarea Regulamentului de organizare şi funcţionare a bibliotecilor publice.
            Având în vedere necesitatea realizării obiectivelor propuse, a desfășurării în bune condiții a activității și a actualizării documentelor oficiale ale bibliotecii, prin prezentul proiect de hotărîre se propune spre aprobare Regulamentul de Organizare și funcționare al bibliotecii, conform anexei atasate.
         Cu explicațiile prezentate, supun aprobării Consiliului Local prezentul proiect de hotărâre privind aprobarea Regulamentului de organizare și funcționare al Bibliotecii Municipale ,,George Bodea” Câmpulung Moldovenesc.
                                                                    Inițiator,
                                                        PRIMAR,

